A Bizottság 1054/97/EK rendelete

(1997. június 11.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 866/97/EK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a kettős ellenőrzési rendszerekre és a textiltermékek Közösségbe történő importja kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a legutóbb a 82/97/EK rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében a jogosultak még 60 napig hivatkozhassanak;

mivel az e rendeletben előírt intézkedések összhangban vannak a Vámkódexbizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A kettős ellenőrzési rendszerekre és a textiltermékek Közösségbe történő importja kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések értelmében a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még 60 napig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. június 11-én.

a Bizottság részéről

Mario Monti

a Bizottság tagja

[1] HL L 124., 1997.5.16., 1. o.

[2] HL L 256., 1987.9.7., 1. o.

[3] HL L 17., 1997.1.21., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Egyszínű, béleletlen ruhanemű, 2,3 mm vastag kötött anyagból (60 % gyapjú, 40 % poliamid keverék), kihajtós gallérral, a test felső részét és a csípőt takarja.Hosszú ujjú, V-alakú nyakkivágással, elöl végig nyitott, jobbról balra gombolódik. A derékvonal alatt zsebekkel. A ruha alja szegett.A ruhanemű hat darabból készült (elöl kettőből, hátul négyből), amelyeket hosszában varrtak össze. Válltöméssel és a melltől induló két függőleges szűkítő varrással (blézer).(Lásd az 557. fényképet) | 61043100 | A besorolást a Kombinált Nómenklatúra 1. és 6. általános értelmezési szabályának rendelkezései, a XI. áruosztályhoz fűzött 2 (A) alszámos megjegyzés, a 61. árucsoporthoz fűzött 9. megjegyzés, valamint a 6104 és a 61043100 KN-kód megfogalmazása határozza meg. Figyelembe véve a ruhanemű általános megjelenését és különösen bizonyos fokú tartását (vastag anyag, hat darabból szabva, két szűkítő varrással), ez a ruhanemű a 6104 KN-kód alá tartozó blézernek tekintendő. |

2.Egyszínű, béleletlen ruhadarab, 2,1 mm vastag kötött anyagból (70 % akril, 30 % gyapjú keverék), kihajtható gallérral, a test felső részét takarja, derékig ér.Hosszú ujjú, V-alakú nyakkivágással, elöl végig nyitott, jobbról balra gombolódik. A derékvonal alatt zsebekkel. A ruha alja szegett.A ruha hat darabból készült (elöl kettőből, hátul négyből), amelyeket hosszában varrtak össze. Válltöméssel és a melltől induló két függőleges szűkítő varrással (blézer).(Lásd az 558. fényképet) | 61043300 | A besorolást a Kombinált Nómenklatúra 1. és 6. általános értelmezési szabályának rendelkezései, a XI. áruosztályhoz fűzött 2 (A) alszámos megjegyzés, a 61. árucsoporthoz fűzött 9. megjegyzés, valamint a 6104 és a 61043300 KN-kód megfogalmazása határozza meg. Figyelembe véve a ruhanemű általános megjelenését és különösen bizonyos fokú tartását (vastag anyag, hat darabból szabva, két szűkítő varrással) ez a ruhanemű a 6104 KN-kód alá tartozó blézernek tekintendő. |

3.Könnyű, béleletlen, finom kötésű T-inghez hasonló ruhanemű, (100 % pamut), kétszínű csíkokkal, egyenes szabású, gallér nélkül, a test felső részét takarja, csípőig ér. Az ujjak vége és a ruha alja szegett.Rövid ujjú, kerek, szorosan záródó nyakkivágásssal, elöl végig nyitható, jobbról balra gombolódik. A derékvonal alatt zsebekkel.Válltöméssel (kardigánhoz hasonló ruhanemű).(Lásd az 555. fényképet) | 61102099 | A besorolást a Kombinált Nómenklatúra 1. és 6. általános értelmezési szabályának rendelkezései, a 61. árucsoporthoz fűzött 4. és 9. megjegyzés, valamint a 6110, a 611020 és a 61102099 KN-kód megfogalmazása határozza meg. Figyelembe véve a ruhanemű általános megjelenését és különösen azt a tényt, hogy a blézerként történő besoroláshoz az anyagnak nincs kellő tartása, ez a ruhanemű a 6110 KN-kód alá tartozó, kardigánhoz hasonló ruhadarabnak tekintendő. |

4.Egyszínű, béleletlen, kötött ruhadarab, bő fazonú, széles bordás kötésű anyagból (60 % pamut, 40 % poliészter keverék), egyenes szabású, gallér nélkül, a test felső részét takarja, csípőig ér. Az ujjak vége és a ruha alja szegett.Hosszú ujjú, V-alakú nyakkivágásssal, elöl végig nyitható, jobbról balra gombolódik. A derékvonal alatt zsebekkel és oldalt hasítékkal.(kardigánhoz hasonló viselet)(Lásd az 556. fényképet) | 61102099 | Az besorolást a Kombinált Nómenklatúra 1. és 6. általános értelmezési szabályának rendelkezései, a XI. áruosztályhoz fűzött 2 (A) megjegyzés, a 61. árucsoporthoz fűzött 4. és 9. megjegyzés, valamint a 6110, 611020 és 61102099 KN-kódok megfogalmazása határozza meg. Figyelembe véve a ruhanemű általános megjelenését és különösen azt a tényt, hogy a blézerként történő besoroláshoz az anyagnak nincs kellő tartása, ez a ruhanemű a 6110 KN-kód alá tartozó, kardigánhoz hasonló ruhadarabnak tekintendő. |

5.Két ruhadarabból álló együttes, a kiskereskedelemben szokásos kiszerelésben, az alábbiak szerint: | | A besorolást a Kombinált Nómenklatúra 1. és 6. általános értelmezési szabályának rendelkezései, a XI. áruosztályhoz fűzött 13. megjegyzés, a XI. áruosztályhoz fűzött 2 (A) alszámos megjegyzés, a 61. árucsoporthoz fűzött 3 b) és 9. megjegyzés, valamint a 6104, a 610462, a 61046210, a 6110, a 611020 és a 61102099 KN-kód megfogalmazása határozza meg. Figyelembe véve a ruhadarabok általános megjelenését és különösen a felsőrészre varrt nagyméretű díszítőelemet, valamint a nyakkivágás belső részén található díszítést, nem egyértelmű, hogy ezeket a ruhadarabokat kizárólagosan vagy elsősorban éjszakai viseletnek szánták volna. |

a)Könnyű, egyszínű, piros, kötött pulóver (80 % pamut, 20 % poliészter), a test felső részét takarja, az elején nyílás nélkül, hosszú ujjú, szorosan záródó nyakkivágással. A nyakkivágás körül, az ujjak végén és a ruha alján rávarrt bordás szegély, elején rávarrt díszítőmotívummal. A nyakkivágás belső részén a nadrággal azonos anyagból készült rávarrt díszítés.(Lásd az 559 A. fényképet) | 61102099 |

b)Könnyű, kötött nadrág (80 % pamut, 20 % poliészter), többszínű, kockás nyomott mintával. Deréktól bokáig ér, derekánál nyílás nélkül. Dereka gumizott, a nadrágszárak alján bordás szegély van. Derekán két akasztóval.(Lásd az 559 B. fényképet) | 61046210 |

6.Két ruhadarabból álló együttes, a kiskereskedelemben szokásos kiszerelésben, az alábbiak szerint: | | A besorolást a Kombinált Nómenklatúra 1. és 6. általános értelmezési szabályának rendelkezései, a XI. áruosztályhoz fűzött 13. megjegyzés, a XI. áruosztályhoz fűzött 2 (A) alszámos megjegyzés, a 61. árucsoporthoz fűzött 3 b) és 9. megjegyzés, valamint a 6104, a 610462, a 61046210, a 6110, a 611020 és a 61102099 KN-kód megfogalmazása határozza meg. Lásd a Harmonizált Rendszer 6112 vámtarifaszámához fűzött megjegyzéseket is. Figyelembe véve a ruhadarabok általános megjelenését és különösen a felsőrészre nyomott, feltűnő díszítőelemet, a nyakkivágás körüli dupla bordás szegélyt, a díszítőtűzéseket, az alsórészen pedig a betétet és a két díszítőtűzést, nem egyértelmű, hogy ezeket a ruhadarabokat kizárólagosan vagy elsősorban éjszakai viseletnek szánták volna. |

a)Könnyű, kötött pulóver (80 % pamut, 20 % poliészter), két különböző anyagból (az egyik egyszínű kék, a másik piros-fehér csíkos), a test felső részét takarja, az eleje nyílás nélküli, az ujja hosszú, egyszínű. Az ujjak végén és a ruha alján rávarrt bordás szegéllyel. Szorosan záródó nyakkivágással, a nyakkivágás körül két, különböző színű bordás szegéllyel, az elején nyomott díszítőmotívummal, a karkivágásnál két díszítőtűzéssel.(Lásd az 560 A. fényképet) | 61102099 |

b)Könnyű, kötött nadrág (80 % pamut, 20 % poliészter), a felsőrésszel megegyező két anyagból, deréktól bokáig ér, derekánál nyílás nélkül. Dereka gumizott, a nadrágszárak alján bordás szegély van. A bal nadrágszár oldalán a csíkos anyagból készült, hosszanti, bevarrt betét található. A betét mentén két díszítőtűzéssel. Derekán két akasztóval.(Lásd az 560 B. fényképet) | 61046210 |

7.Masszírozópánt (70 x 12 x 1 cm), szizálból készült kötött kelméből, végein fafogantyúval, amely lehetővé teszi a test masszírozására való használatát.(Fürdőszobai textília)(Lásd az 554. fényképet) | 63029900 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 6302 és 63029900 KN-kód megfogalmazása határozza meg. Lásd a Harmonizált Rendszerben a 6302 vámtarifaszámhoz fűzött megjegyzéseket is. |

+++++ TIFF +++++

+++++ TIFF +++++

--------------------------------------------------